Sri Lanka Krieket (Engels: Sri Lanka Cricket, afgekort “SLC”; Singalees: ශ්‍රී ලංකා ක්‍රිකට් ආයතනය; Tamil: இலங்கை துடுப்பாட்ட வாரியம்), tot in 2003 bekend as Raad van Krieket vir Sri Lanka (Board of Control of Cricket for Sri Lanka, BCCSL), is die bestuursliggaam wat krieket in Sri Lanka beheer. Die raad is by die Internasionale Krieketraad (IKR) geaffilieer en organiseer verskeie nasionale spanne, insluitend Sri Lanka se nasionale seniorkrieketspan vir mans (die Lions), vroue en jeug. Hulle is ook verantwoordelik vir die bestuur en organisasie van toets-, EDI- en T20I-reekse teen ander spanne, en vir die reëling van internasionale wedstryde tuis. Daarbenewens is Sri Lanka Krieket verantwoordelik vir inkomsteverkryging deur die verkoop van kaartjies, borgskappe en uitsaairegte, veral in verband met die Sri Lankaanse span. Sri Lanka Krieket het reeds as medegasheer van belangrike toernooie soos die krieketwêreldbekers in 1996 (saam met Indië en Pakistan) en 2011 (saam met Bangladesj en Indië) opgetree.